Ο Νίκος Λαγουδάκης live με το συγκρότημά του
2019-10-13 21:30 UTC
Την Κυριακή 13 Οκτωβρίου το μεζεδοπωλείο “50/50” στην Πασαρέλα, φιλοξενεί το Νίκο Λαγουδάκη και το συγκρότημα του !!!
Νίκος Λαγουδάκης: Λύρα – Τραγούδι
Γιάννης Γεωργαλής: Λαούτο
Δημήτρης Σηφάκης: Κιθάρα
Γιώργος Δουλγεράκης: Κρουστά

Βραδιά Karaoke
2019-10-13 21:30 - 23:30 | Συμπληγάδες, Βερνάδου 25, Ρέθυμνο
Κάθε Κυριακή βράδυ στις 21:00 σας παραδίδουμε τα μικρόφωνα και τραγουδάτε καραοκε τα τραγούδια της επιλογής σας μεχρι να καταφέρετε διώξετε και τον τελευταίο πελάτη απο το μαγαζί… η μήπως όχι?
Κρατήσεις: 694 206 1663

Chili Sundays
2019-10-13 23:30 | Minibar, Ι. Πετυχάκη 6, Ρέθυμνο
Chili Sundays party στο MiniBar (Πετυχάκη 6, Παραλία Ρεθύμνου)
On decks: Giannis Fragoulis

Σεμινάριο για το «Δίκαιο του Καταναλωτή»
2019-10-14 17:00 - 20:00
Το ΙΝΕΜΥ της ΕΣΕΕ και ο Εμπορικός Σύλλογος Ρεθύμνου διοργανώνουν σεμινάριο για το «Δίκαιο του Καταναλωτή».
Προσκαλούμε όλα τα μέλη και φίλους να παρακολουθήσουν το διαδραστικό σεμινάριο με τίτλο «Έτοιμοι για το Δίκαιο του Καταναλωτή», την Δευτέρα 14/10/2019, στις 17.00, στο Επιμελητήριο Ρεθύμνης.
Το σεμινάριο είναι δωρεάν και αποτελείται από 5 ενότητες:
1. Απαιτήσεις προ-συμβατικής πληροφόρησης.
2. Δικαίωμα υπαναχώρησης.
3. Δικαίωμα των καταναλωτών και εγγύησης.
4. Αθέμιτες εμπορικές πρακτικές.
5. Εναλλακτική επίλυση διαφορών.
Είναι ένα εξειδικευμένο εκπαιδευτικό πρόγραμμα, που θα βοηθήσει τις μικρομεσαίες επιχειρήσεις α) στην κατανόηση της νομοθεσίας, β) στην βελτίωση της εξυπηρέτησης των καταναλωτών, γ) στην αύξηση της εμπιστοσύνης των καταναλωτών στην επιχειρήσεις τους.
Με τον τρόπο αυτό θα αποφευχθούν μελλοντικά δαπανηρές διαφορές και δυσάρεστες καταγγελίες. Οι συμμετέχοντες θα λάβουν πιστοποιητικό, με την διαπίστωση της Ευρωπαϊκής Επιτροπής.
Δηλώσεις συμμετοχής στην Γενική Γραμματέα Αθηνά Κ. Τσικιντίκου, τηλ .2831028878 και στο Επιμελητήριο, τηλ. 2831055642, Στέλλα Νεονάκη.
Εμπορικός Σύλλογος Ρεθύμνου

Ημερίδα με θέμα "Από τη Βοτανική Γνώση στην Καινοτομία"
2019-10-14 18:30 - 20:30
Ο Βοτανικός Κήπος του πανεπιστημίου Κρήτης και ο δήμος Ρεθύμνου θα πραγματοποιήσουν τη Δευτέρα 14 Οκτωβρίου, ώρα 18:30, στο φοιτητικό πολιτιστικό κέντρο «ΞΕΝΙΑ», ημερίδα με θέμα «Από τη βοτανική γνώση στην καινοτομία».

Παρουσίαση του λευκώματος «Θέατρο Τέχνης Καρόλου Κουν, Επίδαυρος 1985-1998» στο Ρέθυμνο
2019-10-14 19:00 - 21:00 | Ιστορικό και Λαογραφικό Μουσείο Ρεθύμνου, Βερνάρδου 28, Ρέθυμνο
Με την ευκαιρία της επίσκεψης του Θεάτρου Τέχνης Καρόλου Κουν στο Ρέθυμνο, με την παράσταση «Όλο Σπίτι, Κρεβάτι κι Εκκλησία», θα γίνει στο Ιστορικό και Λαογραφικό Μουσείο η παρουσίαση του λευκώματος «Θέατρο Τέχνης Καρόλου Κουν, Επίδαυρος 1985-1998», με ανέκδοτες φωτογραφίες από τις παραστάσεις του Θεάτρου Τέχνης στην Επίδαυρο, τραβηγμένες από τον Ρεθεμνιώτη ηθοποιό και σκηνοθέτη του Θεάτρου Τέχνης Κωστή Καπελώνη.
Η παρουσίαση του λευκώματος θα γίνει την Δευτέρα 14 Οκτωβρίου, στις 7:00 μ.μ, από τον Επίκουρο καθηγητή θεατρολογίας του Πανεπιστημίου Κρήτης, Μανώλη Σειραγάκη, την ηθοποιό Γιάννα Μαλακατέ, που συμμετείχε σε πολλές παραστάσεις του Θεάτρου Τέχνης στην Επίδαυρο, και τον Κωστή Καπελώνη.
Το λεύκωμα είναι ένα μοναδικό ντοκουμέντο της ιστορίας του Θεάτρου Τέχνης και στις σελίδες του εμφανίζονται μερικές από τις σημαντικότερες μορφές του σύγχρονου ελληνικού θεάτρου. Περιέχει 1985 ασπρόμαυρες αναλογικές φωτογραφίες-ντοκουμέντα, που τραβήχτηκαν από το 1985 μέχρι το 1998, στην Επίδαυρο, όπου το Θέατρο Τέχνης είχε παρουσιάσει 17 παραστάσεις αρχαίου δράματος.
Το φωτογραφικό λεύκωμα είναι μια έκδοση του Θεάτρου Τέχνης και των Εκδόσεων Αιγόκερως και ο Κωστής Καπελώνης έχει παραχωρήσει τα δικαιώματα των φωτογραφιών, για την επ’ άπειρον επανέκδοση του βιβλίου, με σκοπό να καλύπτονται ανάγκες της συντήρησης του Αρχείου του Θεάτρου Τέχνης.
Ο Κωστής Καπελώνης, αναθρεμμένος μέσα στην ιστορική κυψέλη του Θεάτρου Τέχνης, πολυσχιδής, ρέκτης του ωραίου, δεν παρέλειψε να καταγράψει και να αποδώσει με μεγάλη ευγλωττία τα άρρητα: τις επικές εντάσεις και τις δραματικές εμφάσεις τόσο με ευαίσθητο δυναμισμό, όσο και με δυναμική τρυφερότητα.
Οι περισσότερες φωτογραφίες είναι από τις πρόβες των έργων στο κοίλον του Θεάτρου. Οι πρόβες άρχιζαν στις επτά το απόγευμα, όταν έκλεινε ο αρχαιολογικός χώρος για το κοινό. Δηλαδή οι περισσότερες φωτογραφίες τραβήχτηκαν με το ίδιο μεταβαλλόμενο φως, από τη δύση του ήλιου μέχρι να νυχτώσει.
Περιλαμβάνονται επίσης φωτογραφίες από τις παραστάσεις και την προετοιμασία των ηθοποιών στα καμαρίνια καθώς και λίγες ακόμη, από τις μετά την παράσταση «επισκέψεις» των συντελεστών της στην Disco Capaki.

Ο Λευτέρης Τζαγκαράκης live στον Πλακιά
2019-10-14 19:30 - 23:30
Ο Λευτέρης Τζαγκαράκης (λύρα – κρουστά) ζωντανά κάθε Δευτέρα, στην Ταβέρνα Κρι Κρι στον Πλακιά (Δήμος Αγίου Βασιλείου, Ρέθυμνο).
Μαζί του ο Γιάννης Κορίνθιος (κιθάρα) και ο Ηλίας Κατσαβίδης (μπουζούκι – λαούτο).
Έναρξη 19:30.
Τηλέφωνο επικοινωνίας 2832 032223.

Living for Salsa
2019-10-14 21:00 - 23:30 | Living room, Ελευθερίου Βενιζέλου 5, Ρέθυμνο
Το δυνατότερο Latin Party επιστρέφει, κάθε Δευτέρα, στο Livingroom Lounge Cafe!

«Όλο σπίτι κρεβάτι κι εκκλησία» στο Ρέθυμνο από το Θέατρο Τέχνης Καρόλου Κουν
2019-10-14 21:00 - 2019-10-15 23:00
Το Θέατρο Τέχνης Κάρολου Κουν πιστό, από την ίδρυση του μέχρι και σήμερα, στο στίγμα του, στους στόχους του και στην αισθητική του πορεία, αποφάσισε την περίοδο 2018-2019, για πρώτη φορά, να παρουσιάσει μια από τις παραγωγές του στο «εκτός των τειχών» κοινό, στα πλαίσια μιας μεγάλης περιοδείας σε επιλεγμένες πόλεις στην Ελλάδα. Έτσι, στα πλαίσια του 3ου Φεστιβάλ Τέχνης, Νίκου Σκεπετζή, το Θέατρο Τέχνης Καρόλου Κουν, παρουσιάζει στο Ωδείο Ρεθύμνου στις 14 και 15 Οκτωβρίου, το εμβληματικό έργο των Ντάριο Φο και Φράνκα Ράμε «Όλο σπίτι κρεβάτι κι εκκλησία» σε σκηνοθεσία Κωστή Καπελώνη και μουσική Σταμάτη Κραουνάκη.

Η παράσταση έκανε πρεμιέρα στη Θεσσαλονίκη και συνέχισε στην Αθήνα, στο Θέατρο Τέχνης Καρόλου Κουν, της οδού Φρυνίχου. Παράλληλα περιοδεύει σε επιλεγμένες πόλεις, στο πλαίσιο της επικοινωνίας του Θεάτρου Τέχνης με το κοινό εκτός Αθηνών.

Το έργο πραγματεύεται την κατάσταση της γυναίκας στον σύγχρονο «πολιτισμένο» κόσμο. Η κατάσταση της γυναίκας είναι παντού και πάντα ίδια. Γυναίκες, αδερφές, μητέρες, φίλες, με ανάγκη για αγάπη και σεβασμό. Μια κραυγή απόγνωσης και σημαία επανάστασης. Σεξουαλική δουλεία και εξέγερση στην κοινωνική και οικογενειακή καταπίεση. Το ισχυροαδύναμο φύλο ανά τους αιώνες. Ένα ηφαίστειο έτοιμο να εκραγεί. Ένα έργο με λόγο καθημερινό και υπερβατικό που ακουμπάει στην καρδιά, αλλά δίνει γροθιά στο στομάχι. Όλοι μας σε όλες τις φράσεις. Τόσο τρομακτικά οικείο. Ένα υπέροχο κράμα, με δραματικό γέλιο και κωμικό δάκρυ.

Συντελεστές
Συγγραφείς: Φράνκα Ράμε & Ντάριο Φο
Μετάφραση: Αχχιλέας Καμάρας
Σκηνοθεσία: Κωστής Καπελώνης
Μουσικοί – Στίχοι τραγουδιών: Σταμάτης Κραουνάκης
Σκηνικά – Κοστούμια: Έλλη Λιδωρικιώτη
Επιμέλεια κίνησης: Φαίδρα Σούτου
Μουσικό περιβάλλον: Βάιος Πράπας
Βοηθός Σκηνοθέτη: Τζένη Κόλλια
Βοηθός Σκηνογράφου: Θεοδώρα Βεστάρχη
Τα τραγούδια και τα μουσικά θέματα, βασισμένα σε λαϊκές ιταλικές μελωδίες, επεξεργάστηκαν από κοινού ο Σταμάτης Κραουνάκης και ο Βάιος Πράπας.

Παίζουν:
Βασιλική Δέλιου (Μια γυναίκα μόνη)
Γιάννα Μαλακατέ (Η μαμά – φρικιό)
Ράνια Παπαδάτου (Έχουμε όλες την ίδια ιστορία)

Παραστάσεις
Ωδείο Ρεθύμνου 14,15 Οκτωβρίου, ώρα 9.15 μ.μ.
Τιμή εισιτηρίου 12€
Διάρκεια παράστασης 100′
Ευχαριστώ από καρδιάς και εκτιμώ όλους τους συντελεστές της παράστασης, το Θέατρο Τέχνης και ιδιαίτερα τον Κωστή Καπελώνη που ήρθαν στο Ρέθυμνο, εμπλουτίζοντας έτσι το φεστιβάλ καθιστώντας αυτό, σπουδαιότερο και ποιοτικότερο για τα πολιτιστικά δρώμενα αυτού του τόπου.

Η επιμελήτρια του Φεστιβάλ, Χρυσούλα Σκεπετζή

Ρεμπέτικα και έντεχνα με τα «Κουτσαβάκια»
2019-10-14 21:00 - 2019-10-15 23:30 | Συμπληγάδες, Βερνάδου 25, Ρέθυμνο
Τα «Κουτσαβάκια» κάνουν στέκι τις Συμπληγάδες και μας διασκεδάζουν κάθε Δευτέρα και Τετάρτη, με ρεμπέτικα και έντεχνα τραγούδια!
Ώρα έναρξης: 21:30.
Κρατήσεις: 694 206 1663.

Madame Mondays party
2019-10-14 23:00 - 23:30 | Minibar, Ι. Πετυχάκη 6, Ρέθυμνο
Madame Mondays κάθε Δευτέρα στο MiniBar (Πετυχάκη 6, Παραλία Ρεθύμνου).

Δράση πρόληψης για την οστεοπόρωση από την Κοινωνική Υπηρεσία Ρεθύμνου
2019-10-15 10:00 - 2019-10-16 13:00
Η Κοινωνική Υπηρεσία του Δήμου Ρεθύμνης σε συνεργασία με το Σύλλογο Σκελετικής Υγείας, Πεταλούδα διοργανώνουν σημαντική εκδήλωση προληπτικού ελέγχου και ενημέρωσης για την οστεοπόρωση το διήμερο 15 και 16 Οκτωβρίου 2019 με γενικό θέμα: «Σύγχρονες αντιλήψεις για τη διάγνωση και την αντιμετώπιση της Οστεοπόρωσης».
Η δράση θα πραγματοποιηθεί με την ευγενική συμμετοχή και υποστήριξη του Kεντρικού ΚΑΠΗ, Δήμου Ρεθύμνης.
Κύριος στόχος της εκδήλωσης είναι η ευαισθητοποίηση και ενημέρωση του κόσμου από εξειδικευμένους επιστήμονες σχετικά με την οστεοπόρωση, την πρόληψη και την αντιμετώπιση της.
Η εκδήλωση απευθύνεται σε άτομα κάθε ηλικίας που ενδιαφέρονται να ενημερωθούν για ένα σοβαρό θέμα υγείας, όπως η οστεοπόρωση και περιλαμβάνει το παρακάτω επιμέρους πρόγραμμα:

Δωρεάν μέτρηση προληπτικού ελέγχου οστικής πυκνότητας σε άντρες και γυναίκες. Οι μετρήσεις θα γίνουν στο Κεντρικό ΚΑΠΗ του Δήμου Ρεθύμνης την Τρίτη 15/10/2019, ώρες 10:00 έως 14:00 και την Τετάρτη 16/10/2019, ώρες 09:00 έως 13:00
Την Τετάρτη 16 Οκτωβρίου 2019 και ώρα 13:00 στον ίδιο χώρο (Α΄ ΚΑΠΗ) θα πραγματοποιηθεί ενημερωτική εκδήλωση όπως και διάγνωση των αποτελεσμάτων με την εξής δομή:

 «Τα νεότερα δεδομένα γύρω από την οστεοπόρωση», Παπουτσιδάκης Αντώνιος
 «Το κοινωνικό πρόσωπο της οστεοπόρωσης στην Ελλάδα», Μέμη Τσεκούρα, Πρόεδρος Συλλόγου Σκελετικής Υγείας Πεταλούδα.
Πληροφορίες και κλείσιμο ραντεβού στο/α τηλέφωνο/α : 2831027800 και ώρες 08.00 έως 13.00 (Δευτέρα έως Παρασκευή) Υπεύθυνη επικοινωνίας: κ. Ε. Γραμματικάκη
Η είσοδος για την ομιλία είναι ελεύθερη για όλους.
Η πρόσκληση στην εκδήλωση αφορά άτομα κάθε ηλικίας που ενδιαφέρονται να ενημερωθούν για ένα θέμα υγείας που μπορεί εύκολα να μετατραπεί σε πρόβλημα με σοβαρές επιπτώσεις. Ο Σύλλογος Σκελετικής Υγείας, Πεταλούδα πρεσβεύει πως η ενημέρωση αποτελεί την αρχή της πρόληψης και της σωστής αποκατάστασης και συμβουλεύει τόσο τους νέους όσο και τους μεγαλύτερους να παρακολουθούν θέματα υγείας ακόμη κι αν δεν τους αφορούν άμεσα.

Παρουσίαση βιβλίου του Γρηγόρη Ιωάννου
2019-10-15 20:00 - 22:00
Την Τρίτη 15 Οκτωβρίου στις 8:00 μ.μ. θα πραγματοποιηθεί στο συνεργατικό παντοπωλείο «Δίκτυο» (Σβάιτσερ 12 και Παπαναστασίου, Καλλιθέα) παρουσίαση του βιβλίου «Ο Ντεντκτάς στο Νότο: Η κανονικοποίηση της διχοτόμησης στην ελληνοκυπριακή πλευρά», εκδ. Ψηφίδες, Θεσσαλονίκη 2019, παρουσία του συγγραφέα του βιβλίου Γρηγόρη Ιωάννου.
Το βιβλίο συνιστά μια ψύχραιμη και τολμηρή προσέγγιση στην πρόσφατη ιστορία του νησιού (1950-2017) και στην πορεία προς τη διχοτόμηση, αποδομώντας τους μύθους του παρελθόντος και του παρόντος.
Την παρουσίαση θα κάνουν οι Αθηνά Σκουλαρίκη (κοινωνιολόγος), Αντώνης Χατζηκυριάκου (ιστορικός) και Μαρίνα Δημητριάδου (ιστορικός). Θα ακολουθήσει συζήτηση.

Οι "Άλλωσπως" live
2019-10-15 21:00 - 23:30 | Συμπληγάδες, Βερνάδου 25, Ρέθυμνο
Κάθε Τρίτη, οι Άλλωσπως μας διασκεδάζουν στις Συμπληγάδες όπως μόνο αυτοί γνωρίζουν!
Κρατήσεις: 694 206 1663

Sinners Reloaded party
2019-10-15 23:00 | Ice club, Σαλαμίνος 22, Ρέθυμνο
Ενα ακόμα επεισόδιο των ανανεωμένων Sinners συνεχίζεται με μία ακόμα Reloaded Τρίτη.
Η ομάδα των Sinners σε συνδυασμό με την ενέργεια του Andreasondecks σε περιμένουν για μία ακόμα ξεχωριστή Τρίτη με πολλές ακόμα εκπλήξεις.
Saints stay home…Sinners Party with us
EVERY TUESDAY at ICE CLUB…

«Τρενο-μοντελισμός» στη Δημόσια Βιβλιοθήκη Ρεθύμνου
2019-10-16 18:00 - 21:00
Είναι γνωστή πλέον η ανταπόκριση που έχει η Δημόσια Βιβλιοθήκη Ρεθύμνου στους μικρούς και στους μεγάλους φίλους της. Σε αυτούς τους φίλους συναριθμούνται και οι αδελφές Ελένη και Μαρία Γαβρά γέννημα θρέμμα Ρεθυμνιώτισσες, με καταγωγή των γονέων τους από τους Αποστόλους και το Νευς Αμάρι Ρεθύμνου.
Ο σύζυγος της πρώτης, αείμνηστος Μιχάλης Βαρδάνης είχε ως χόμπι του τον μοντελισμό, την κατασκευή διαφόρων αντικειμένων, συνήθως αυτοκινήτων, αεροπλάνων, τρένων, σε μικρογραφία. Κυρίως τον ενδιέφερε ο τρενομοντελισμός. Αυτό το μεράκι τον αξίωσε να κατασκευάσει τη μικρότερη κλίμακα τρένου στον κόσμο, την κλίμακα Ζ, που χωράει σε μια χούφτα!
Ο Μιχαήλ Βαρδάνης ήταν ένας ξεχωριστός άνθρωπος, με έμπνευση, πολύ δημιουργικός και δοτικός. Τα έδινε όλα σε όλους! Η μοναδικότητά του και η αγάπη του για τη ζωή του έδωσαν το θάρρος και τη δύναμη να διαψεύσει όλους τους γιατρούς και να νικήσει τον καρκίνο, όταν του άφηναν ένα μικρό περιθώριο, μόλις 6 εβδομάδων.
Πάντα προχωρούσε με έμπνευση και ενθουσιασμό, γιατί αγαπούσε ό,τι δημιουργούσε και βίωνε. Η όρεξη του για μάθηση και μόρφωση συμβάδισε με την προσπάθεια συνεχούς αυτοβελτίωσης, και ό,τι μάθαινε ήθελε να το μοιράζεται. Πρόσφερε σε όλους τις γνώσεις του, στους δικούς του, στους φίλους του, σε όποιους και όποιες γνώριζε! Αυτή η τακτική τον ακολούθησε σε όλη του τη ζωή. Αισθανόταν πάντα νέος, φοιτητής, έτοιμος για την απόκτηση νέων γνώσεων, τις οποίες συνδύαζε με πολλά ταξίδια, αναζητήσεις και ανακαλύψεις.
Η ενασχόλησή του με τον μοντελισμό, και ιδιαίτερα με τον τρενομοντελισμό, ήταν η μεγάλη προσωπική του ευχαρίστηση! Γι΄ αυτό, αλλά και γιατί αγαπούσε πολύ το Ρέθυμνο και το επισκεπτόταν τακτικά, η Δημόσια Βιβλιοθήκη Ρεθύμνου χαίρεται που της δίνεται η ευκαιρία να αποδεχτεί και να υποδεχτεί την μεγάλη δωρεά που μοναδικού του έργου, από τους δικούς του ανθρώπους, με σεβασμό στη μνήμη του. Έτσι εκπληρώνεται η επιθυμία και του ίδιου, μέσα από το πρωτότυπο έργο του, να τονώνει συνεχώς τη δύναμη για την γνώση, την τεχνολογία και την καινοτομία. Αυτά είναι και τα ιδιαίτερα χαρακτηριστικά του μοντελισμού.
Ο Μιχάλης Βαρδάνης και μετά τον θάνατο του εξακολουθεί να εμπνέει μικρούς και μεγάλους.
Το Εφορευτικό Συμβούλιο και το Προσωπικό της Δημόσιας Βιβλιοθήκης Ρεθύμνου σας προσκαλούν στην υποδοχή και επίδειξη αυτού του εντυπωσιακού έργου «τρενομοντελισμού», που θα γίνει στον χώρο της, την Τετάρτη 16 Οκτωβρίου 2019, στις 18:00.

Ρεμπέτικα και έντεχνα με τα «Κουτσαβάκια»
2019-10-16 21:30 - 23:30 | Συμπληγάδες, Βερνάδου 25, Ρέθυμνο
Τα «Κουτσαβάκια» κάνουν στέκι τις Συμπληγάδες και μας διασκεδάζουν κάθε Δευτέρα και Τετάρτη, με ρεμπέτικα και έντεχνα τραγούδια!
Ώρα έναρξης: 21:30.

Βραδιά «Δέκα με τόνο»
2019-10-16 21:30 - 23:30
Ζωντανή μουσική κάθε Τετάρτη στο Αλλού γι’ Αλλού (Πλαστήρα 2, Παλιά πόλη), με άφθονο φαγητό και ποτό.
10€ το άτομο.

Livingreek party
2019-10-16 22:00 - 23:30
LIVINGREEK Party κάθε Τετάρτη στο Living Room Lounge Cafe (Ελ. Βενιζέλου 5, Παραλία).

Νύχτα στο Ρυθμό party
2019-10-16 23:00 - 23:30
Μια ελληνική βραδιά που βασικό μουσικό υλικό επιλέγεται από live εκτελέσεις, μια βραδιά φτιαγμένη για τους λατρες της ελληνικής μουσικής. Στην Κονσόλα ο Panagiotis Hatzidakis που έρχεται από τα Χανιά κάθε εβδομάδα για να αναδείξει την καψούρα μέσα από τους μουσικές του επιλογές.
Κάθε Τετάρτη στο MiniBar!!

Cashmere party
2019-10-16 23:00 - 23:30 | Fraoules, Ελευθερίου Βενιζέλου 62, Ρέθυμνο
Cashmere party κάθε Τετάρτη στο Bar Fraoules.
On decks : M.FRAG

Oι «Τρεις Μαδιάμ» live
2019-10-17 21:30 - 23:30
Oι «Τρεις Μαδιάμ» στο μουσικό μεζεδοπωλείο Συμπληγάδες, θα μας διασκεδάσουν με έντεχνα, λαϊκά και παραδοσιακά τραγούδια!
Κρατήσεις: 694 206 1663

O Μάνος Λυρώνης live
2019-10-17 22:00 - 23:30 | Αλλού γι’ αλλού, Νικολάου Πλαστήρα 2, Ρέθυμνο
Την Πέμπτη 17 Οκτωβρίου το “Aλλού γι’αλλού” υποδέχεται τον Μάνο Λυρώνη και τους συνεργάτες του.
Στα λαούτα ο Μιχάλης Λυμάκης και ο Βαγγέλης Μπαγουράκης. Στα κρουστά ο Ηλίας Λιανδρής..

Tokyo party
2019-10-17 22:00 - 23:30
To Tokyo είναι το πρώτο ασιατικό πάρτυ στο νησί που ήρθε και θα αλλάξει τα δεδομένα της Πέμπτης. Κάθε Πέμπτη λοιπόν η ομάδα του Tokyo πολλά υποσχόμενη σας υποδέχεται από νωρίς
Rsv. 6988087177 & 6958315328
*Η πρώτη φιάλη συνοδεύεται με σούσι.

Έκθεση φωοτγραφίας: Wheeling2help on tour
2019-10-18 20:00 - 23:00 | Σπίτι του πολιτισμού, Εμμανουήλ Βερνάρδου 12, ρ
WHEELING2HELP ON TOUR!
Η πρώτη μας κινητή έκθεση φωτογραφίας είναι γεγονός!
Την Παρασκευή 18 Οκτωβρίου είμαστε στο Ρέθυμνο Κρήτης και σας περιμένουμε στο Σπίτι του Πολιτισμού από τις 20.00 για να πούμε τα νέα μας και τα σχέδιά μας!
Η δράση πραγματοποιείται με τη με τη στήριξη του Δήμου Ρεθύμνης!
*Λίγα λόγια για την έκθεση…
Με τίτλο ”Ταξίδι από το Εγώ στο ΕΜΕΙΣ” θα προσπαθήσουμε να σας μεταφέρουμε εικόνες και συναισθήματα από τα πρότζεκτ που κάνουμε στα ταξίδια αλληλόδρασης MyQuest τα τελευταία 3 χρόνια σε κοινότητες σε Αφρική και Ασία!
Εθελοντές μας από 13 πόλεις σε Ελλάδα και Κύπρο προθυμοποιήθηκαν να φιλοξενηθεί η έκθεση στην πόλη τους, οπότε τον Οκτώβριο ξαναπαίρνουμε τους δρόμους!

Λαϊκή βραδιά στις «Συμπληγάδες»
2019-10-18 21:30 - 23:30
Κάθε Παρασκευή το κέφι ανεβαίνει στα τραπέζια και η διασκέδαση είναι το μόνο σίγουρο στις «Συμπληγάδες»!
Η Βάσω Καμαρίτη, ο Δημήτρης Τζίμας και ο Γιάννης Μαυρομάτης βάζουν την υπογραφή τους στην διασκέδαση μας!

Back to back party
2019-10-18 22:00 - 23:30 | Living room, Ελευθερίου Βενιζέλου 5, Ρέθυμνο
Κάθε Παρασκευή έχει …backtoback! Γυρνάμε στα παλιά, διασκεδάζοντας μόνο με επιτυχίες.
“Hit-s the Night”, 80s, 90s, 00s… till now! Διασκέδαση από νωρίς, μόνο με επιτυχίες!
Στα decks DJ Gilt.
Τηλ κρατήσεων: 6976713889 – 698 4846757

Κώστας Κορδατζάκης και Νίκος Συνολάκης στο Πέραμα Μυλοποτάμου
2019-10-18 22:00 - 23:30
Ο Κώστας Κορδατζάκης και ο Νίκος Συνολάκης με το συγκρότημα τους στη ΘΡΑΚΑ, στο Πέραμα Μυλοποτάμου.
Τηλ. Κρατήσεων 28340 20004.

Μουσική βραδιά
2019-10-18 22:00 - 23:30
Ο Σάκης Σακελλαρίδης (μπουζούκι), ο Ανδρέας Σταμούλης (κιθάρα) και ο Σπύρος Ξενιτόπουλος (ακορντεόν) σε μία μουσική βραδιά στο Οινομαγειρείο Μαρουβάς (Βερνάδου 32, Παλαιά Πόλη, Ρέθυμνο).
Τηλέφωνο κρατήσεων: 698 703 3482

Mackenzie / Onaxis
2019-10-18 22:00 - 23:30 | Bonobo, Ελευθερίου Βενιζέλου 47, Ρέθυμνο
Mackenzie Vs Onaxis At Bonobo Bar
